ผู้ถือหุ้น RICHY เคาะปันผลหุ้น-เงินสด จ่าย 26 พ.ค. ปักหมุดรายได้ปีนี้โตเท่าตัว
ผู้ถือหุ้น RICHY ไฟเขียวปันผลหุ้นอัตรา 32:1 เงินสด 0.00385 บาท จ่าย 26 พ.ค.นี้ ตั้งเป้ารายได้ปีนี้โต 100% ตุนแบ็กล็อกกว่า 1600 ล้าน
ผู้ถือหุ้น RICHY ไฟเขียวปันผลหุ้นอัตรา 32:1 เงินสด 0.00385 บาท จ่าย 26 พ.ค.นี้ ตั้งเป้ารายได้ปีนี้โตกว่า 100%
2 พ.ค. 2566

นางสาวพิชญา ตันโสด ประธานเจ้าหน้าที่บริหาร เปิดเผยวาส บริษัท  ริชี่ เพลซ 2002 จำกัด (มหาชน) หรือ RICHY เปิดเผยว่า ที่ประชุมสามัญประจำปี 2566 มีมติอนุมัติจ่ายปันผลสำหรับผลการดำเนินงานของปี 2565 โดยจ่ายปันผลเป็นเงินสด และหุ้นปันผล จำนวนเงิน 55,422,855 บาท หรือคิดเป็น 0.0351 บาทต่อหุ้น เป็นการจ่ายเงินปันผลจากผลการดำเนินงานปี 2565 และกำไรสะสมโดยจ่ายปันผลเป็นเงินสด ในอัตราหุ้นละ 0.00385 บาทต่อหุ้น และจ่ายปันผลเป็นหุ้นสามัญในอัตรา 32 หุ้นเดิมต่อ 1 หุ้นปันผล คิดเป็นอัตราหุ้นละ 0.03125 ในกรณีมีเศษของหุ้นให้จ่ายเป็นเงินสดในอัตราหุ้นละ 0.03125 บาท โดยกำหนดรายชื่อผู้ถือหุ้นที่มีสิทธิในการรับเงินปันผล(Record Date) ในวันที่ 8 พฤษภาคม 2566และกำหนดจ่ายเงินปันผลในวันที่26 พฤษภาคม 2566
รวมถึงมีมติอนุมัติการเพิ่มทุนจดทะเบียน จำนวน 49,343,710 บาท โดยออกหุ้นสามัญใหม่จำนวน 49,343,710 หุ้น มูลค่าที่ตราไว้หุ้นละ1 บาท เพื่อรับรองการจ่ายเงินปันผลเป็นหุ้นจำนวน 49,343,710 หุ้น
“การจ่ายปันผลให้กับผู้ถือหุ้นทั้งในรูปแบบเงินสดและหุ้นปันผล สะท้อนให้เห็นว่า บริษัทฯ ยังคงมีศักยภาพในการสร้างผลตอบแทนให้กับผู้ถือหุ้นได้สม่ำเสมอ ซึ่งแม้ว่าในปี 2565 ยังต้องเผชิญกับภาวะเศรษฐกิจที่ชะลอตัวจากผลกระทบของโรคโควิด-19 ขณะที่ในปีนี้คาดว่าภาพรวมของอุตสาหกรรมอสังหาฯน่าจะมีทิศทางที่ฟื้นตัวหากเทียบกับปีก่อน และมั่นใจว่าบริษัทฯจะสามารถรักษาการเติบโตไว้ได้” นางสาวพิชญากล่าว
โดยที่ผ่านมาในไตรมาส 1/2566 บริษัทฯเดินหน้าร่วมมือกับพันธมิตรอย่าง Kokotel เพื่อเข้ามาร่วมบริหารในโครงการ The Rich Residence Hotel เจาะกลุ่มนักท่องเที่ยวต่างชาติ ซึ่งโครงการดังกล่าว อยู่ในทำเลดีที่สุดของกรุงเทพฯ โดยการได้ร่วมงานในครั้งนี้ถือเป็นเรื่องที่ดีและเป็นปรากฎการณ์ใหม่ ซึ่งเชื่อมั่นว่าความเป็นมืออาชีพของทีมบริหาร Kokotel จะตอบโจทย์ของบริษัทฯได้ดีที่สุด และสามารถจะช่วยต่อยอดในโครงการอื่น ๆ  ที่กำลังศึกษาเพิ่มเติมอีกในอนาคต
ขณะที่บริษัทฯจะได้รับรายได้ในรูปแบบ recurring income เนื่องจากบางส่วนของโครงการ ยังเป็นส่วนที่ทางบริษัทฯยังถือครอง ขณะเดียวกัน Kokotel มีความชำนาญในการบริหารจัดการโรงแรม ซึ่งการได้มาเป็นพาร์ทเนอร์ร่วมกันจะช่วยต่อยอดธุรกิจผลักดันการเติบโตได้อย่างก้าวกระโดด
“ปีนี้ตั้งเป้ารายได้เติบโตกว่า 100% ยอดขายรอโอนกว่า 1600 ล้านบาท เดินหน้าผนึกพันธมิตรญี่ปุ่น”Kokotel”  ร่วมบริหารโครงการ The Rich Residence Hotel เสิร์ฟกลุ่มลูกค้าที่สนใจลงทุนอสังหาฯ การันตีผลตอบแทน 21% รวม 3 ปีจากนั้นผลตอบแทนเฉลี่ย 5-7%”
ขณะเดียวกันในส่วนของลูกบ้านหรือนักลงทุนที่สนใจที่จะลงทุน ทาง RICHY ได้ออกแคมเปญร่วมโครงการ สำหรับผู้ที่ต้องการลงทุนในอสังหาริมทรัพย์ที่ให้ผลตอบแทนที่ดีพร้อมที่จะการันตีผลตอบแทน ซึ่งการลงทุนในโครงการดังกล่าว เป็นการลงทุนในธุรกิจอสังหาฯที่กำลังได้รับความนิยม เพราะมีการประกันผลตอบแทนอย่างน่าสนใจระดับสูง การันตี 21% รวม 3 ปี ด้วยราคาเริ่มต้นเพียง 6.89 ล้านบาทต่อยูนิตเท่านั้น รวมทั้งแนวโน้มผลตอบแทนมีโอกาสเพิ่มขึ้นในอนาคต โดยหลังจาก 3 ปีถัดไป ผลตอบแทนเฉลี่ยจะอยู่ที่ 5-7%